A NETFLIX SAJÁT GYÁRTÁSÚ SOROZATA
Ó, helló! Rajtakaptak.
Épp az apró kertemet gondozom.
Ez itt a Nailed It!, ahol virágzó torták helyett
gyakran komposzt készül.
A házigazda, Nicole Byer vagyok.
Ma három amatőr cukrász professzionális finomságokat készít,
a kertészkedés témakörében.
A fődíj pedig 10 000 dollár, és a Nailed It! trófeája.
Jöjjenek a cukrászok!
De előbb be kell ezt fejeznem.
A nevem Teri. Úgy örülök, hogy itt lehetek!
A Nailed It! legeslegnagyobb rajongója vagyok.
El se hiszem, hogy Jacques-nak és Nicole-nak süthetek.
Egy kicsit ideges vagyok, és elkezdtem izzadni.
Te jó ég!
A nevem Raaya.
Először csak a móka kedvéért vágtam bele a sütésbe.
Aztán muffinüzlet lett belőle.
Miután új városba költöztem,
egy ideig nem sütöttem.
Szóval ez lesz az első alkalom,
hogy visszatérek a sütéshez.
Thanh vagyok.
A zsűri még nem tudja, de engem fognak választani.
Sok mindent sütöttem már, és gyakran szörnyen elrontom őket,
de jó előérzetem van, szerintem szimpatikus leszek a zsűrinek.
Sziasztok, Raaya, Thanh és Teri!
Készen álltok a munkára?
- Igen, süssünk! - Alig várom!
Cukrászok, mind hallottatok már Babszem Jankóról.
Ő itt a mi Jacques-unk, akinek varázslatos kakaóbabjai vannak.
Tapsoljuk meg!
Köszönöm! Merci!
Imádom a kerteket és a tortákat.
Lássuk, ki aratja le a babérokat!
Jacques! Ez jó kis szóvicc volt.
Vicces volt, és felvidított.
Tudjátok, ki vidít még fel?
Az elképesztő June Diane Raphael.
Üdv mindenkinek!
Örülök, hogy itt lehetek.
Szívesen kritizálok másokat. Ezt mondják rólam.
Tökéletes. Cukrászok!
Ma egy járatlan ösvényt fogunk kitaposni a vadonatúj Válassz egyet! kihívásunkban.
VÁLASSZ EGYET!
Nem lesz piskóta.
Szó szerint, mert nem torta lesz.
A Nailed It! történetében először…
pitét sütünk.
Kerti törpés minipitéket.
Így igaz.
Az első pitekihívás során
tizenöt centis minipitéket fogtok készíteni,
amiken különféle törpék vannak, a természetes élőhelyükön: a kertben.
A pite, a törpék és a dekoráció mind pitetésztából vannak.
A dekorációk ehető festékkel készültek,
és a megszilárdult pudingon lettek elhelyezve.
A csinos kis kertvárost a kókuszreszelék teszi teljessé.
Annyi minden van rajta!
Raaya! Melyik törpét választod?
- A kéket. - Oké.
- Teri! - A törpék azt súgják: narancssárga.
- Igazat mond. - Oké.
Thanh! Melyik lett a tiéd?
A zöld. Illik hozzám.
- Igen. - Egek!
Cukrászok, kaptok…
45 percet. Óra indul!
Nyomás!
- Telik az idő, nyerünk! - Oké.
Hirtelen megnőtt az adrenalinszintem.
Helló, tészta!
Jacques, hogyan készítenéd el ezeket a törpés pitéket?
Elkészítjük az aprítógépben a tésztát,
amiből kivágjuk a pitét és a dekorációs elemeket.
A pitetésztát befedjük sütőpapírral, amire szárazbabot szórunk.
Ez segít megőrizni a pite formáját, miközben sül.
Ezután elkészítjük a pudingtölteléket, és lehűtjük.
Amikor a tészta megsült, megtöltjük a pitét,
de csak miután kivettük belőle a babot.
Rászórjuk a kókuszreszeléket, rárakjuk a dekorációt,
és kész is a mennyei és imádnivaló törpeotthonunk.
Ambiciózus.
- Nagyon ambiciózus. - Igen, ez a jó szó rá.
Örülök az első pitekihívásnak. Mintha álmodnék.
De ijesztő is, mivel valószínűleg nagyon magasak az elvárásaik.
Ez szó szerint egy valóra vált álom.
A Nailed It! legelső pitekihívása.
Pitetörténelmet írok.
1. PITÉS SZÓVICC
Próbálok lenyugodni, de még mindig túl izgatott vagyok.
Berakom a pitekeveréket az aprítógépbe,
és elkezdem összekeverni a zsiradékkal.
Ha rájövök, hogyan kell kinyitni.
Megvan.
Teljesen kiléptem a komfortzónámból.
Még sosem sütöttem pitét.
Szóval ez érdekes lesz.
Nem tudom, hogy milyen textúrákkal van dolgom egy pite esetén,
vagy hogy meddig kell sülnie a pitetésztának.
Ez az első alkalom, hogy ekkora aprítógépet használok.
Szóval jó móka lesz.
Azt írják, pulzálva kell keverni. Miért?
Nem keveri el.
Thanh rossz gépet használ. Az álló mixert használja.
A receptben az áll, hogy az aprítógépet kell használniuk.
Attól keményebb lesz a tészta.
Ja, az aprítógépet kell használni.
Jó lesz ez.
Ezek nem hasonlítanak…
egy gombára meg egy manóra.
Gomba.
Meg is van.
„Béleld ki sütőpapírral, és szórj rá szárazbabot!”
Szárazbabot?
Úristen! Kizárt.
Csak berakom a sütőbe.
Ne bízzatok a babban, oké?
Ezt megtanultam Babszem Jankótól.
Óriások vannak az égben.
Nem akarom lehozni őket, hogy összetapossák a pitémet.
Békén hagyom a babot.
Lehet, hogy el is rontottam.
Még sosem sütöttem sütőpapírral és babbal.
Jacques, miért raknak babot a pitetésztára?
Vakon sütésnek hívják.
Sütőpapírt teszel a pitére, beleszórod a babot, és így sütöd meg.
Ez lenyomja a pitetésztát, ami hajlamos buborékosodni.
A bab meggátolja.
Ha a pite megsült, a töltelék előtt ki kell venniük a babot.
Olyan, mint egy súlyozott takaró a magányos embereknek.
- Így van. - Imádom azokat a takarókat.
Üveggolyókat is használhatnál?
- Vagy kulcsokat? Muszáj bab legyen? - Igen…
Kulcsokat.
Meg is van.
Nézzétek! Thanh nem rakott sütőpapírt a pitére.
A bab bele fog sülni a pitébe, és nagyon nehéz lesz kiszedni.
Ne már! Nem azért jöttem, hogy babot egyek. Jesszus!
Sütő.
- Húsz percetek maradt. - Remek.
Berakom a sütőbe, amíg barna nem lesz.
Raaya végre berakta a pitéjét a sütőbe.
- Ő rakta be utoljára. - Igen.
Szerintetek nyers pitetésztákat fogunk kapni?
- Lehet. - A pite első szótagja egy szám, nem?
Tudom, hogy a pí 3,14.
De miért tudom?
Nem akarok belemenni ebbe a beszélgetésbe a kamerák előtt.
A tölteléket készítem.
Remélhetőleg össze fog állni, mert kevés az időnk.
De a móka kedvéért jöttünk.
Ez egyáltalán nem tűnik jónak.
Miért nem sűrűsödsz be?
Nem? Hát, oké. Akkor berakom így a hűtőbe.
Még egy dolgot meg kell csináljak.
Mintha testen kívüli élmény lenne.
Jó lesz visszanézni, mert nem tudom, mi történik.
Akkora rajongója vagyok a műsornak, hogy…
Ez már túl sok.
A pudingot viszont megenném.
Srácok, tizenkét percetek maradt.
Ideje belehúzni egy kicsit.
Ne feledjétek, pénzt nyerhettek!
Igen, örülnék neki.
Az adót levonják belőle, de akkor is plusz pénz.
Nézzétek, milyen szép!
Omlós pitetészta.
Puding, mi? Remekül néz ki.
Sikerült sütnöm valamit.
Jaj, a babok!
Nem tudom az összes babot kivenni a pitéből.
Maradt benne két-három babszem.
De a babban van fehérje.
Van egy hírem.
Ropogós pitét fogunk enni.
Jól néz ki.
Jaj, ne!
Benne hagyta a babot?
Benne hagyta a babot a pitetésztában.
Ez jó sok pite.
Nem lehet igaz.
- Ne! - Ott van benne.
Nem akarok babot a pitémben.
Aláírtam valamit, mielőtt kijöttünk ide.
Akkor szerződés kötelez arra, hogy megkóstoljam azt?
- Igen, mindent. - Muszáj?
AZ ARCOD,
AMIKOR RÁJÖSSZ, NYERS BABOS PITÉT KELL ENNED.
Szuper.
Megpróbálom elkészíteni a dekorációt.
A kulcsszó: próbálom.
Egy kis csillámpor a kerthez.
Nem tudom, látszik-e, hogy ez egy törpe.
Ránézésre talán az ősei törpék voltak.
Ez sem néz ki gombának. Következetesen csinálom.
A kerti törpém zöld lesz.
A gombám! Hová lett a gombám?
Ez aztán piros!
Thanh nem ecsettel fest.
- Hanem a tubussal. - Igen.
Fújjuk be zöldre!
Igen, színezzük zöldre!
Ez a ruhája. Jól néz ki.
Kell még neki egy kis sapka.
- Teri! - Igen?
Egy csomót kacagsz ott magadban.
Hogy mondod?
Nem tudom, nem…
Jól érzed magad attól, ami történik?
Ez egy valóra vált álom, a gyönyörű kupi ellenére, amit láttok.
Gyönyörű kupi.
De úgy érzem… Eltörtem a sütimet.
Eltörte a pitetésztát?
Hűtősprayt használ.
Lerepült a szeme.
Inkább maradok a festésnél.
Fantasztikusan érzi magát.
Te jó ég!
Ajjaj! Negyven másodperc.
Hűha!
Eltört a kerti törpém.
Megpróbálom megjavítani.
Azta, annyira ronda lett!
Ragasztószalag kéne.
A kis lábai.
A gombámat pedig szépen iderakom.
Öt, négy, három, kettő, egy!
Vége!
Ennél csúnyábbat még soha sem készítettem.
Oké, Raaya.
Íme a kerti törpés minipite, amit próbáltál elkészíteni.
Lássuk, mit alkottál!
Szuper lett!
Atyaég, Raaya!
Mi történt a dekorációval?
SZUPER LETT!
Hát, a törpém…
- Hol van? - Itt volt.
Oké.
Ez egy gomba akar lenni.
Oké, már látom.
- Tényleg? - Csak azt látom.
Raaya, készítettél… valamit.
Ami nagyszerű.
- Rajta, Jacques! - Oké, Nicole.
Vágd fel!
Nem sült meg eléggé.
Köszönöm szépen!
Még mindig nyers tészta illata van.
Akkor rajta!
- Jaj, egy bab! - Babot találtál benne?
Ez szörnyű.
Megpróbáltam kiszedni a nagyját.
Szeretek támogatni más nőket,
és szeretném, hogy kövessék az álmaikat,
de soha többé ne süss pitét!
A puding viszont finom volt.
Instant puding volt?
Tovább kellett volna sütnöd.
Ugyanakkor nem volt teljesen nyers.
Vár még ránk két másik pite. Később látunk.
Sziasztok!
Jól van, Thanh.
Íme a kerti törpés pite, amit próbáltál elkészíteni!
Lássuk, mit alkottál!
Szuper lett!
Szóval, igen, ez egy pite.
Van rajta macska, ásó, meg egy rakás bot.
Várj! Nincs törpe.
- Itt van. - Imádom a sült krumplit a tetején.
Juhú!
Olyan, mintha valami szörnyű dolog történt volna ebben a kertben.
Annak az utóhatásait látjuk.
Gyerünk, Jacques! Vágd fel!
- Meglepetés van benne. - Mi történt?
- Mi az? - Meglepi feketebab van benne.
- Köszi! - Köszönöm, kérdőjel.
- Rengeteg. - Ez jó sok bab.
Megkérdezhetem, miért hagytad benne?
Bevallom, nem olvastam el a receptet.
Mint a görögdinnyemag, csak ki kell köpni.
Azta! Erre nem számítottam.
Nem hagyhatsz nyers babot egy ételben.
Talán csak jó részt vágtam magamnak, de szép színe van.
Az enyém finom.
Igen.
Valójában omlós, könnyed és finom.
Nézd! Ez egy valódi kaland volt.
Üdv a Nailed It!-ben!
Később látunk.
Rendben, Teri.
Íme a kerti törpés minipite, amit próbáltál elkészíteni!
- Lássuk, mit alkottál! - Oké.
Szuper lett!
Nem akartalak kinevetni.
Oké, a kókuszreszelék a fű.
És van rajta két batikolt tábla.
Impresszionista műalkotások.
Múzeumban a helye.
Ez egy múzeumi darab.
Ebben igazad van.
Úgy tűnt, remekül szórakozol,
ami szerintem érezhető lesz ezen a pitén.
- Jacques, kóstoljuk meg! - Oui, Nicole!
Nincs benne bab, amit imádok.
- Ez pozitívum. - Voilà, merci!
- Megsült, amitől finomabb. - Ez az!
Nagyon omlós és könnyed.
- Két falatot is ettem. - A mindenit!
Ízlik a pite.
Igen, az omlós tészta remekül kiegészíti a pudingot.
Finom lett.
Juhú! Úristen!
Oké, láttuk mindhárom pitét, úgyhogy ideje döntenünk.
Cukrászok, itt az idő, hogy kihirdessük a győztest.
Jacques, a kerti törpék megsúgták a nevét?
- Megvan a győztes? - Igen, Nicole, megvan.
Cukrászok, a győztes…
- Teri. - Micsoda?
Gratulálunk!
June, mondd el Terinek, mit nyert!
Teri, nem kertelek,
nem egy kerti tartozékot kapsz.
- Hanem egy vadonatúj zöld álló mixert. - Ez az! Egy KitchenAid mixer.
És egy kerti törpe sem az igazi sapka nélkül.
Szóval menj, és vedd fel a Nailed it! páratlan arany cukrászsapkáját!
Oké.
Gratulálunk!
- Mintha csillámpor lenne. - Nem is kevés.
Egy kihívás teljesítve, még egy maradt.
Jöjjön a második kör!
SZUPER VAGY SZEMÉT
Cukrászok! A vendégünk,
June rengeteg termést hozott a saját kertjéből.
Ezekkel fogja elmagyarázni a következő kihívást.
A következő körben
már nem babra megy a játék.
Higgyétek el, nem beszélek zöldségeket!
Egy tök-életes desszertet kell majd elkészítenetek.
Lássuk, hogy kicsírázik-e a kreativitásotok, amikor elkészítitek…
ezt a zöldséges veteményestortát!
Igen, el kell készítenetek ezt a gyönyörű, kerti témájú tortát,
minden egyes apró zöldségrészlettel együtt. Ez…
Teri, jól vagy?
- Elég egyedi lesz. - Várj, amíg meghallod a receptet!
Ezt a pimasz nyulat is el kell készítenetek,
ami az összes répát elcseni.
Az emeletes torta tésztájában répa és cukkini is található,
a fű és a termőföld pedig vajkrémből és kekszmorzsából készült.
A nyulat és a zöldségeket fondantból és csokigyurmából kell megformáznotok.
Végezetül a csokis sütiből készült kerítés teszi teljessé a veteményeskertet.
És Raaya, az előző kör után úgy éreztük,
hogy szükséged lehet egy kis extra segítségre.
A pulton találsz egy ásógombot.
Ha megnyomod, a versenytársaidnak le kell tenniük a konyhai eszközöket,
és kerti szerszámokkal kell folytatniuk a sütést.
Három percen át csakis ezekkel dolgozhatnak majd,
és esélyed lesz megelőzni őket.
Oké.
Ne feledjétek, a győztes cukrász 10 000 dollárt nyer!
Kilencven percetek van. Óra indul!
- Nyomás! - Oké.
Úristen!
Köszönöm!
Jó illata van.
Cukkini.
Két bögrényi kell.
Jacques, hogyan készítenéd el ezeket a zöldséges veteményestortákat?
Sok munka van vele.
Először kikeverjük a piskótatésztáját,
amihez hozzáadjuk a reszelt répát és cukkinit.
Amíg sül a torta, fogjuk az előre elkészített sütitésztát,
kinyújtjuk, és kivágjuk belőle a kerítést.
Ha azt is beraktuk a sütőbe,
elkészítjük a zöld vajkrémet, aztán a nyuszit és a zöldségeket.
Végül bevonjuk a csipszeket olvasztott csokival,
majd összeállítjuk a gyönyörű veteményestortánkat.
- Ez egy bonyolult torta. - Várjunk! Miért van benne zöldség?
Mint a répatortában.
Ja, le van reszelve?
- Cukkiniszeleteket képzeltem el. - Imádlak.
Nem lettem magabiztosabb. Mintha megjelöltek volna.
Képletesen és szó szerint is, mert csupa csillámpor vagyok.
Úristen!
Oké, ez a torta próbára tesz minket.
A száras rész nem kell.
A végét is levágjuk.
Magabiztos vagyok, de ideges is.
Még sosem sütöttem répatortát.
Nézzétek, milyen menő!
Mi baj lehet?
Remélem, jó lesz.
Ránézésre mérem ki.
Nem tudom követni az utasításokat, ahogy az első körből kiderült.
A feleségem gúnyolódni fog a babon.
Miért hagytad benne a babot?
A pitében nincs bab.
Berakjuk az aprítóba. Először használom.
- Hallod az aprítót? - Aha.
A répák pattognak benne,
szóval szerintem nem aprítja fel őket.
Talán zöldségdarabok lesznek a sütiben.
Jaj, ne! Pont ettől féltem.
Jacques, így kell felaprítani a zöldséget?
Én reszelőt használnék.
Az aprítóban kijön a víz a zöldségekből.
- Oké. - Úgy túl sok víz lesz a tésztában.
Ettől más lesz az állaga, mint kellene.
Fú, ez aztán folyékony!
Annak jó sokáig kell sülnie.
Nem valami sűrű.
Megpróbálom majd egyenletesre vágni a tortám tetejét,
és beleforgatom a répát és a cukkinit.
Habár volt egy muffinüzletem,
a torták mindig is az ősellenségeim voltak.
Szóval, Raaya jól csinálja.
A reszelőt használja.
- Mi meg azt hittük, segítség kell neki. - Igen.
Jónak tűnik.
Remélhetőleg finom lesz.
Be a sütőbe!
Oké.
Bent vannak a sütőben.
Egy órátok maradt.
Szóval, kinyújtom a sütitésztát.
Sütitészta. Két kerítés kell.
Nagyon jól becsomagolták.
Jézusom!
Ez a sütitészta.
Szépen kinyújtjuk.
Ezekből lesz remélhetőleg a kerítés.
Fehér.
Thanh az előtt festi be a sütiket, hogy berakná őket a sütőbe,
hogy kopottnak tűnjenek.
Remek.
Úristen!
Ez félig-meddig úgy is néz ki, ahogy kell.
A Nailed It! istenei egyelőre mellettem állnak.
Ezt is rárakom.
Ez lesz a föld.
Rendben.
Megy a sütőbe.
Kész is van.
Süssük meg a sütit!
Itt a zöld ételfesték.
Nagyon jó illata van.
Így jó lesz, szerintem cukin néz ki.
Krémsajt.
Jesszus!
Thanh krémsajtot tett a vajkrémjébe.
- Krémsajtosat kértünk? - Nem.
Jézusom, mennyi ételfestéket rak?
Thanh, szerinted az milyen szín lett?
A friss fű színe.
- Nem régi, hanem friss. - Friss fű.
Olyan színű, mint a fű, amire egy kutya párszor rápisilt.
Nem?
Kivesszük a tortákat.
Jacques, szoktál otthon időre sütni, csak úgy poénból?
- Szoktál? - Nem.
Hát, azt hiszem, túl sokáig sütöttem a tortákat.
Túl sokat voltak a légkeveréses sütőben.
A légkeveréses sütő gyorsabban süt,
szóval Teri tortái talán túlsültek.
De Raaya tortái még mindig a sütőben vannak.
Kezd lemaradni.
Összerakom. Meglátom, milyen lesz. Egy kis kézműves projekt.
Lássuk, hogy sikerül!
Hát…
furán néz ki.
Thanh tortái elég nedvesnek tűnnek a zöldségektől.
Jaj, Nicole, semmiből sem tanulnak.
Harmincöt percetek maradt.
Jesszus! Kezdek aggódni.
Még a kis zöldségeket is el kell készítenetek!
Nagyon gyorsan
Most a
Megnyomom a gombot.
Ásógomb!
Tegyetek le mindent, és vegyétek kézbe a kerti szerszámokat!
Tökéletes.
Megoldom.
Bocsi, srácok!
Bocsánatot kért. Sajnálja őket.
Oké.
- Raaya kivette a tortát a sütőből. - Tökéletes.
Elvágjuk.
Ez arra emlékeztet, amikor átalakítottam a hátsó kertemet.
- Igazából az ásóval jobban megy neki. - Sokkal jobban.
Besüllyedt a közepe.
Rendben, vége! Letehetitek a kerti szerszámokat.
Most már jól jön.
Az ásó jól jött a kerítéshez.
Teri felállította a kerítést, de magasabb lett a tortájánál.
Nem tudom, hogy gondja van a szomszédokkal, vagy…
Jaj, ne! Úgy tűnik, Raaya tortája középen besüllyedt.
Nyers tésztát fogunk enni?
Remélem, nem.
Én is remélem.
Úgy tűnik, hogy az ősellenségem ismét keresztbe tett nekem.
Ezek lesznek a zöldségek.
Oké. Még hátravan a nyuszi és a csipsz.
Rakjunk ide pár dolgot!
Aranyosak, nem?
Mindenféle zöldség van ott.
Aranyos kis kukoricacsuhék.
Kis répák.
Erre Tapsi Hapsi is büszke lenne.
Nincs szeme, sem arca.
- Thanh a nyulat csinálja. - Jacques, megnézném, ahogy ugrálsz.
- Tudom, csak vendég vagyok. - Oké.
- Ugrálok veled. - Ez csodás.
Fantasztikus.
Elképesztő.
- Zsűrizhetem? - Igen.
Oké, rendben.
- Azt kell mondjam, Nicole a legjobb. - Nicole nagyon ügyes.
- Úristen! - Sikerült.
Szeretném megköszönni az Ugráló Akadémiának.
Köszönöm, June!
Szívesen.
Öt percetek maradt.
Megyek, nagyon sietek.
Jobb híján ez lesz a fű.
Lassan összeáll.
A nyulam pihen.
Oké.
Oké, a csipszből készült kavicsos utat csinálja.
Csipsz.
Sütimorzsa.
Gyönyörű kert.
Negyvenöt másodpercetek maradt.
Jesszus! Ez hasonlít egy nyuszira.
Jó lesz.
- Lesz arca. - Mint egy pillecukornyuszi.
Szórok rá csillámport. Valamivel fel kell dobnom.
Kell még neki egy kis répa. Oké.
Kész vannak a nagy sütőtökök.
Szórunk rá földet.
Jézusom!
Öt, négy, három, kettő, egy!
Vége!
Raaya, te vagy az első. Gurítsd ide!
Íme a veteményestorta, amit próbáltál elkészíteni!
Lássuk, mit alkottál!
Szuper lett!
Raaya!
Oké.
A kerítés eltört.
Csináltál nyulat?
A nyuszi épp pihen.
Egy gödörben fekszik?
Talán a torta nem sült meg eléggé, és azért süllyedt be a közepe?
Tényleg besüllyedt a közepe.
Szerintem fentről kéne néznünk,
onnan kéne lenéznünk rá, mert a nagyja a gödörben van.
Nekem tetszik. Minden megvan.
Elég durván sikerült.
Alig várom, hogy megkóstoljam!
De most, kérlek, gurítsd vissza!
Oké, Thanh, te jössz.
Lássuk a zöldséges veteményestortádat!
Szuper lett!
Thanh!
Mókásan néz ki.
Vajon melyik bolygón néznek ki így a nyulak?
A nyuszid tébolyodott.
Imádom.
Erős nyúl.
Erős nyúl, igen.
Tetszik, hogy a sütőtököknek kalapja van,
pici zöld svájcisapka van rajtuk.
Ez a zöld szín olyan, mintha a fű veszélyes hulladék lenne.
De igazából minden részlet megvan. Szerintem tök jól néz ki.
Köszönöm!
Köszönjük, Thanh!
Teri, te jössz.
Lássuk, mit alkottál!
- Szuper lett! - Teri!
Teri, nem akartalak kinevetni, de ez temetőnek néz ki.
Látom a nyulat, és a mancsában van egy… Az egy húsvéti tojás?
Az egy répa.
Az egy répa?
Van egy kis répája.
Az agyamnak még fel kell dolgoznia!
Nem spóroltál a csillogó dekorációval.
Látszik, hogy élvezted a sütést.
Jól van, visszamehetsz a helyedre.
Szuper!
Megkérlek mindhármótokat, hogy vágjatok nekünk egy-egy szeletet,
hogy megkóstoljuk a csodás veteményestortáitokat.
Szerintem jól sikerült a tortám.
Akkor is, ha temetőnek néz ki.
Szeretem az ijesztő dolgokat.
Eljött az igazság pillanata.
Rendben, Raaya, te vagy az első.
A torta ízlik, nagyon omlós.
A vajkrém nagyon édes.
Szerintem ez a torta nagyon finom.
Igen, nagyon édes.
De ettől még ízlik.
És pici répadarabokat éreztem, amit egyszerűen imádtam.
Ez a torta nagyon finom.
Nagyon omlós.
Egyetértek, hogy a vajkrém egy kicsit túl édes.
De egyáltalán nem bántam, és eszek belőle még egy falatot.
- Juhú! - Köszönjük, Raaya!
Thanh, te jössz.
Ez a szín!
A torta omlós.
Egy kicsit túl édes,
de ízlik a krémsajt a répás-cukkinis torta mellé.
Megy hozzá.
Az én ízlésemnek túlságosan omlós.
Lehet, hogy pont olyan szeletet kaptam, de túl nedves volt.
Annyira nem zavart az íze, mint June-t.
Büszke lehetsz rá. Finom lett.
Egy ehető torta.
- Egy torta. - Igen, végtére is ez egy torta.
Köszönjük szépen!
Teri?
- Igen? - Te jössz.
A torta közepe jó lett.
De amikor a tetejéhez érek, egy kicsit keményebb.
Látszik, hogy egy kicsit túlsült.
Szerintem a vajkrém fantasztikus.
Finom lett.
Ez a kedvenc vajkrémem.
Egyetértek June-nal.
Ízlett a vajkrém, szerintem nagyon finom.
Viszont szerintem a torta egy kicsit túl sokáig sült.
A másik kettőhöz képest szárazabb volt.
De összességében szép munka volt.
Először sütöttem répatortát. Köszönöm!
Rendben. Három egészen finom répatortát láttunk.
Zsűri! Kihirdetjük a győztest?
Oui, oui.
Ne feledjétek! A kihívás győztese megnyeri a 10 000 dolláros fődíjat
és a Nailed It! trófeáját.
Wes!
Atyaég! Ez nagyon tetszett.
Oké, June. Bekészítetted a lóvét?
Jól van. Jacques?
Cukrászok, meg kell mondjam,
egyik torta sem nézett ki úgy, mint az eredeti.
Szóval a torták íze alapján döntöttünk.
A győztes…
Raaya.
Úristen! Nyertem.
Fogd a trófeádat!
Ez után a vetélkedő után megint élvezni fogom a sütést.
Raaya és a torta ismét megküzdöttek egymással,
és én nyertem, srácok.
Köszönöm szépen!
Hát, ismét lement a nap a Nailed It! farmja felett.
Viszlát legközelebb!
Mindenki, nyusziugrás!
A feliratot fordította: Kiss Hajnalka